
SENAT

COMISIA JURIDICĂ DE NUMIRI, DISCIPLINĂ, IMUNITĂŢI ŞI VALIDĂRI 

Bucureşti 02.04.2001

Nr. XXIII/436

A V I Z 

asupra proiectului 

Legii bugetului de stat pe anul 2001

              În conformitate cu prevederile art.1 pct.2, art.9 şi art.10  din Regulamentul şedinţelor comune ale Camerei Deputaţilor şi Senatului, comisiile juridice ale celor două Camere au fost sesizate, spre dezbatere şi avizare, cu proiectul Legii bugetului de stat pe anul 2001.

 
În şedinţele din  zilele de 28 martie şi 2 aprilie 2001, membrii celor două comisii au dezbătut proiectul de lege menţionat mai sus şi au hotărât, cu majoritate de voturi, să îl avizeze favorabil, cu unele amendamente, observaţii şi recomandări, redate în anexa care face parte integrantă din prezentul aviz.



În raport de obiectul şi conţinutul său, proiectul de lege face parte din categoria legilor ordinare, urmând a fi votat cu respectarea prevederilor art.74 alin.(2) din Constituţia României. 

                   PREŞEDINTE,                                                 PREŞEDINTE, 

         deputat  dr.Ionel Olteanu                                   senator Aristide Roibu

red.consilieri 

Ana Canu

Dumitra Diaconu 

Anexă la Avizul nr.208/02.04.2001

Nr.crt.
Articolul

(text iniţial)
Text adoptat de comisie

(autorul amendamentului)
Motivare

0.
1.
2.
3.

1.
Art.11 alin.(3) 

În limita cheltuielilor de personal şi a numărului maxim de posturi  ordonatorii principali de credite vor aproba, până la data de 1 iulie 2001, statele de funcţii, numai cu avizul Ministerului Muncii şi Solidarităţii Sociale. Un exemplar din statele de funcţii ale ordonatorilor principali de credite şi statele de personal centralizate, pentru instituţiile din subordinea acestora, se vor depune la Ministerul Finanţelor Publice până la data de 15 iulie 2001. Aceste prevederi nu se aplică în cazul ordonatorilor principali de credite de la Camera Deputaţilor, Senat şi Administraţia Prezidenţială.
Art.11 alin.(3)

În limita cheltuielilor de personal şi a numărului maxim de posturi  ordonatorii principali de credite vor aproba, până la data de 1 iulie 2001, statele de funcţii, numai cu avizul Ministerului Muncii şi Solidarităţii Sociale. Un exemplar din statele de funcţii ale ordonatorilor principali de credite şi statele de personal centralizate, pentru instituţiile din subordinea acestora, se vor depune la Ministerul Finanţelor Publice până la data de 15 iulie 2001. Aceste prevederi nu se aplică în cazul ordonatorilor principali de credite de la Camera Deputaţilor, Senat,  Administraţia Prezidenţială, Curtea Constituţională, Curtea Supremă de Justiţie, Consiliul Legislativ, instituţia Avocatul Poporului şi Consiliul Naţional pentru Studierea Arhivelor Securităţii.

Amendamentul Comisiei juridice, de disciplină şi imunităţi.
Se solicită exceptarea de la avizarea statului de funcţii de către Ministerul Muncii şi Solidarităţii Sociale a acestor instituţii ce urmează să beneficieze de acelaşi tratament prevăzut pentru Camera Deputaţilor, Senat şi Administraţia Prezidenţială, pentru egalitate de tratament,  avându-se în vedere necesitatea respectării principiului separaţiei puterilor în stat. 

2.
Anexa  3/05  Cap.5101, Titlu 13 – “Deplasări, detaşări, transferări” – 2.000.000 mii lei.

· articolul 13.01 – “deplasări, detaşări, transferări în ţară” ...1.000.000 mii lei;

    -   articolul 13.02 – “ deplasări în străinătate” ...... 1.000.000 mii lei.
Anexa  3/05  Cap.5101, Titlu 13 – “Deplasări, detaşări, transferări” –  2.000.000 mii lei.

· articolul 13.01 – “deplasări, detaşări, transferări în ţară” ...300.000 mii lei;

                -  articolul 13.02 – “ deplasări în străinătate” ...... 1.700.000 mii lei.

Amendamentul comisiilor juridice.
Anexa  3/05  Cap.5101, Titlu 13 priveşte Curtea Constituţională. 

Nu se solicită suplimentarea  sumei de 2.000.000 mii lei, ci numai restructurarea acesteia.

3.
Text nou.


La Anexa 3/05 Cap. “Cheltuieli materiale şi servicii”, se introduce articolul bugetar nr.21 – “Drepturi cu caracter social” – 100.000 mii lei.

Amendamentul comisiilor juridice.


Priveşte Curtea Constituţională.

Suma de 100.000 mii lei, necesară pentru acoperirea acestor cheltuieli, provine din micşorarea corespunzătoare a sumei de 1.300.000 mii lei de la articolul bugetar nr.30 -  “Alte cheltuieli”, care devine astfel 1.200.000 mii lei.

4.
Anexa 3/05 Cap.”Cheltuieli materiale şi servicii”, articolul 30 – “Alte cheltuieli” – 1.300.000 mii lei.
Anexa 3/05 Cap.”Cheltuieli materiale şi servicii”, articol 30 – “Alte cheltuieli” – 1.200.000 mii lei.

Amendamentul comisiilor juridice.
Priveşte Curtea Constituţională.

Micşorarea acestei sume cu 100.000 mii lei, s-a propus pentru acoperirea “Cheltuielilor materiale şi servicii” prevăzută la poziţia 3 din Anexa la Avizul comisiilor juridice, pentru corelarea punctului 4 cu punctul 3.



5.
Anexa 3/05, Cap.”Numărul maxim de posturi pe anul 2001” – număr maxim  de posturi – 90.
Anexa 3/05, Cap.”Numărul maxim de posturi pe anul 2001” – număr maxim  de posturi – 93.

Amendamentul comisiilor juridice.
Priveşte Curtea Constituţională.

Pentru concordanţă cu prevederile Legii  nr.124 din 17 iulie 2000 privind structura personalului Curţii Constituţionale, în care, faţă de numărul maxim de 81 posturi, s-a stabilit, prin art.2 alin.(1),  suplimentatarea numărului magistraţilor - asistenţi cu 12 posturi (81+12 =93 posturi).



6.
Anexa 3/04 – “Număr maxim de posturi pe anul 2001” – număr maxim de posturi – 335.
Anexa 3/04 – “Număr maxim de posturi pe anul 2001” – număr maxim de posturi – 355.

Amendamentul comisiilor juridice.
       Priveşte Curtea Supremă de Justiţie.

S-a solicitat această majorare de posturi, avându-se în vedere numărul mare de cauze înregistrate în activitatea instanţelor.

7.
Anexa 3/04  - “Cheltuieli de personal” – 106.375.423 mii lei.
Anexa 3/04  - “Cheltuieli de personal” – 126.375.423 mii lei.

Amendamentul comisiilor juridice.
        Priveşte Curtea Supremă de Justiţie.

Majorarea cheltuielilor de personal cu suma 20.000.000 mii lei este necesară pentru finanţarea posturilor solicitate la poziţia 6 din anexa la Avizul  comisiilor juridice (pentru corelare cu punctul 6).

8.
Anexa 3/16 – Cap.5101 – “Autorităţi Publice” articolul 20 – “Cheltuieli materiale şi servicii” – 536.708.881 mii lei.
Anexa 3/16 – Cap.5101 – “Autorităţi Publice” articolul 20 – “Cheltuieli materiale şi servicii” –  se suplimentează cu 80.000.000 mii lei.

Amendamentul comisiilor juridice.
   Priveşte Ministerul Justiţiei.

Suma este necesară pentru acoperirea cheltuielilor legate de mutare, în cursul anului 2001 a instanţelor judecătoreşti în alte imobile, pentru cheltuieli de transport, chirii şi începerea reparaţiilor capitale la Palatul de Justiţie Bucureşti.

9.
Anexa 3/35 – “Număr maxim de posturi pe anul 2001” – număr maxim de posturi – 4139.
Anexa 3/35 – “Număr maxim de posturi pe anul 2001” – număr maxim de posturi – 4633.

Amendamentul comisiilor juridice.
Priveşte Ministerul Public.

Au fost înfiinţate 73 noi parchete de pe lângă judecătorii, iar în prezent nu funcţionează 13 parchete, din lipsa fondurilor necesare finanţării personalului.

10.
Anexa 3/35  - “Cheltuieli de personal” – 899.488.082 mii lei.
Anexa 3/35  - “Cheltuieli de personal” – 921.580.900 mii lei.

Amendamentul comisiilor juridice.
Priveşte Ministerul Public.

Majorarea cheltuielilor de personal cu suma de 22.092.818 mii lei este necesară pentru finanţarea posturilor solicitate la poziţia 8 din Anexa la Avizul comisiilor juridice.


Referitor la amendamentul formulat de  domnii deputaţi Căşunean Vlad – Grupul parlamentar P.D.S.R  şi Moiş Vasile – Grupul parlamentar P.R.M., privind majorarea sumei  prevăzute în Anexa 3/33, articolul 40 alineat 34, de la 7.000.000 mii lei la 27.000.000 mii lei, în vederea sprijinirii activităţii românilor de pretutindeni şi a organizaţiilor reprezentative ale acestora, membrii comisiilor juridice, în unanimitate, sunt alături de iniţiator şi  susţin amendamentul.

Cu privire la amenamentul formulat  de domnii parlamentari Cristea Marin, Gheorghiu Adrian, Rădoi Ion, Sin Niculae, Neagu Victor, Bara Radu, Birtalan Akos şi Căşunean Vlad, privind modificarea pct.2 “Consilii judeţene” din anexa 9a” număr  maxim de posturi pentru aparatul propriu al consiliilor locale şi judeţene  referitor la majorarea numărului maxim de posturi  în aparatul administraţiei publice locale,  precum şi  cu  privire la amendamentul domnului senator Aron  Belaşcu de suplimentare a bugetului  judeţului Sibiu cu 20.000.000 mii lei,   membrii celor două comisii au hotărât transmiterea acestor două  amendamente la comisiile  de buget, finanţe şi bănci, sesizate în fond,  spre a fi analizate.


Celelalte amendamente,  primite la comisiile juridice, au fost respinse la vot. În acest sens, enunţăm amendamentele iniţiate de Grupul parlamentar P.N.L.:

I. Modificarea Anexei 3/16 în sensul majorării cheltuielilor de investiţii “obiective de investiţii noi” de la 5.800.000 mii lei la 7.700.000 mii lei pentru informatizarea procesului de stocare a datelor în cadrul tribunalelor şi constituirea unei reţele electronice de comunicare între acestea.

II. Modificarea Anexei 3/16 Cap.57.01 “Învăţământ” de la 779.446. mii lei la 904.157 mii lei, pentru actualizarea sumei în raport cu deprecierea modei naţionale.

III. Introducerea unui alineat nou la art.48 din proiectul Legii bugetului de stat pe anul 2001, privind suplimentarea prevederilor referitoare la veniturile şi creditele bugetare  aprobate Ministerului Justiţiei, cu unele sume realizate din taxele judiciare de timbru, din amenzi judiciare, din taxele de timbru pentru activitatea notarială şi din recuperarea cheltuielilor de judecată avansate de stat.

IV. Modificarea Anexei 3/16, poz.70, în sensul  suplimentării sumei de 309.797.474  miliarde lei cu cel puţin 20%  pentru a se acoperi efectul inflaţiei de anul trecut.

V. Reducerea schemei de personal a Consiliului Naţional pentru Studierea Arhivelor Securităţii  de la 280 posturi la 196 posturi în două etape: cu 15% o dată cu aprobarea bugetului de stat pe anul 2001 (aprilie 2001) şi cu 15% începând cu luna octombrie 2001. 

PREŞEDINTE,                                                 PREŞEDINTE, 

         


deputat  dr.Ionel Olteanu                                   senator Aristide Roibu

